عالمگیر ترین

عالمگیر خان ترین (وفات؛ 6 جولائی 2023ء) ایک پاکستانی تاجر اور کرکٹ ٹیم ملتان سلطانز کے مالک تھے۔ وہ معروف کاروباری شخصیت جہانگیر ترین کے بھائی تھے۔

 ابتدائی زندگی اور تعلیم 
عالمگیر ترین نے برکلے کی یونیورسٹی آف کیلیفورنیا سے بیچلر کیا اور بعد میں معروف ییل یونیورسٹی سے ماسٹرز کی ڈگری مکمل کی۔ کھیلوں کے شوقین عالمگیر ترین معاشرے کی بہتری میں کھیلوں کے کردار پر گہرا یقین رکھتے تھے اور خواہش مند کھلاڑیوں اور خواتین کے لیے ایک ٹھوس پلیٹ فارم قائم کرنے اور انھیں اپنی صلاحیتوں کو مزید فروغ دینے کے لیے بہترین ممکنہ وسائل فراہم کرنے کے لیے کام کرنا چاہتے تھے۔

 کیریئر 
عالمگیر خان ترین نے جنوبی پنجاب میں ایک سرکردہ بزنس مین کے طور پر اپنا نام قائم کیا۔ وہ شمیم اینڈ کمپنی (پرائیویٹ) لمیٹڈ کے مینیجنگ ڈائریکٹر تھے، جو جنوبی پنجاب کے لیے پیپسی کمپنی کی آفیشل بوٹلر اور فرنچائز ہے، عالمگیر ترین ملک کا سب سے بڑے پانی صاف کرنے کا پلانٹس بھی چلا رہے تھے۔ عالمگیر ترین معروف بزنس مین اور پاکستان سپر لیگ (پی ایس ایل) کی ٹیم ملتان سلطانز کے مالک اور مینیجنگ ڈائریکٹر تھے۔

 صحت اور موت 
عالمگیر ترین غیر شادی شدہ تھے اور ان کی عمر 63 سال تھی۔ عالمگیر ترین نے خودکشی سے قبل ایک تحریر چھوڑی جس میں انھوں نے اپنی جلد کی بیماری کا ذکر کیا، جس میں انھوں نے کہا ہے کہ میں بیماری سے تنگ آکر خودکشی کررہا ہوں۔ عالمگیر ترین نے اپنے لائسنس شدہ پستول سے خودکشی کی۔

 حوالہ جات 

زمرہ:بیسویں صدی کی پیدائشیں
زمرہ:پاکستان سپر لیگ فرنچائز مالکان
زمرہ:پاکستان میں آتشیں اسلحہ سے خودکشیاں
زمرہ:پاکستان میں خودکشیاں
زمرہ:پاکستانی کاروباری شخصیات
زمرہ:جامعہ کیلیفورنیا، برکلی کے فضلا
زمرہ:جامعہ ییل کے فضلا
زمرہ:لاہور کی کاروباری شخصیات
زمرہ:1960ء کی دہائی کی پیدائشیں
زمرہ:2023ء کی وفیات

زمرہ:پاکستانی شخصیات نامکمل مضامین